Mati Tolmoff

Mati Tolmoff (kuni 1991 perenimi Tolmov; sündinud 19. jaanuaril 1957 Oraval, Räpina rajoonis) on Eesti sporditegelane ja poliitik, endine Eesti Spordimuuseumi direktor.Mati Tolmoff Reformierakonna kodulehel

Lõpetas 1975. aastal Räpina Keskkooli ja 1979. aastal Tartu Riikliku Ülikooli kehakultuuriteaduskonna. 

Töötas 1979–1983 Kalevi Tartu kergejõustikukoolis õppealajuhataja ja treenerina.

Ta on töötanud Tartu linnavalitsuse spordiosakonna juhataja asetäitjana, linna spordiameti direktorina, linnavalitsuse kultuuri- ja spordiosakonna juhina ning Aura Keskuse projektijuhina."Eesti Spordimuuseumi direktorina jätkab Mati Tolmoff". EPL, 15. mai 2008"Spordimuuseumi direktoriks saab Mati Tolmoff" Delfi, 26. juuni 2001

Ta oli 2010 Tartu Kalevi projektijuht. Aastatel 2006–2012 SA Tartu Sport nõukogu liige ning hiljem haldusjuht ja Tamme staadioni haldur.

Sporditegelasena
Oli aastatel 1999–2001 Tartu linna spordinõukogu ja hiljem ka TÜ spordinõukogu liige.

Alates 2005. aastast Tartu Spordiseltsi Kalev juhatuse ja 2006–2010 Eesti Spordiseltsi Kalev juhatuse liige.

Spordimuuseumi direktoriks sai ta 2001. aastal teisel direktori ametikoha konkursil. Esimesel konkursil valis komisjon välja Ants Veetõusme, keda kultuuriminister Signe Kivi ei pidanud aga sobilikuks. 2009. aastal lahkus ta ametist omal soovil."Kultuuriministeerium otsib Eesti Spordimuuseumile direktorit". Kultuuriministeeriumi pressiteade, 20. november 2009

Poliitiline tegevus
Ta kuulub Eesti Reformierakonda.

Kuulunud aastatel 1997–2017 Tartu linnavolikokku. Ta on olnud Tartu Linnavolikogu kultuuri-, haridus- ja sotsiaalkomisjoni liige.

Artikleid
 "Spordikoolid taastaks ebaõigluse". Postimees, 2. oktoober 2009
 "Noortespordi tulevik sõltub tarkadest valikutest". Postimees, 30. märts 2012

Liikmesus
1991 klubi Tartu Maraton asutajaliige
1997 SAK Tartu asutajaliige
SA Tartu Sport nõukogu aseesimees
Tartu Ülikooli spordinõukogu liige
Kaitseliidu Tartu maleva akadeemiline malevkond

Tunnustus
2000 Eesti Vabariigi spordipreemia (spordijuhtimise uuenduste eest Tartu linnas)
2020 Kalevi auliige

Isiklikku
Mati Tolmoffil on kolm tütart. Tema keskmine tütar on sulgpallur Kati Tolmoff.Paavo Kangur. "Kurb Mati ja rõõmus Kati". Kroonika, 16. veebruar 2005

Viited

Välislingid

 "Spordimuuseumi direktoriks saab Mati Tolmoff". Delfi, 26. juuni 2001

Kategooria:Eesti kergejõustikutreenerid
Kategooria:Eesti sporditegelased
Kategooria:Eesti muuseumitöötajad
Kategooria:Tartu Ülikooli kehakultuuriteaduskonna vilistlased
Kategooria:Eesti Reformierakonna poliitikud
Kategooria:Kaitseliidu Tartu maleva liikmed
Kategooria:Eesti Spordiajaloo Seltsi liikmed
Kategooria:Kalevi auliikmed
Kategooria:Sündinud 1957